《钓鱼词》
明代·邵宝

芦花秋水浅，不用系扁舟。便是被风飘去，不到海东头。

莫问蓬莱何处，莫问瀛洲何处，适意是真游。乾坤千万古，遗下这风流。

一竿三尺线，轻飏钓鱼钩。更爱相亲相近水中鸥。

不看溪风山月，即看渚蒲汀草，自识春秋。沧洲吾道在，江汉日悠悠。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。